ร้านไฮ้นครโภชนามีเมนูเหลาหลายอย่างที่เด็ด แต่วันนี้อยากทานอะไรเบเบกัน ก็อร่อยไม่ผิดหวัง 

ผัดผักคะน้าน้ำมันหอย ​(120) เมนูง่ายๆ แต่ผัดมาได้หอมฉุยอร่อยมาก 

ก๋วยเตี๋ยวคั่วทะเล (250 ) แค่อยากทานเลยสั่งมาไม่คิดว่าร้านจะทำออกมาได้อร่อย ไม่แพ้ร้านก๋วยเตี๋ยวคั่วไก่เจ้าดังๆ รอบกรุง

ปลากระพงทอดน้ำปลา (400):  สงสัยนานๆมีคนสั่งที ทำออกมาช้ามาก ทานกับจนจะอิ่มแล้วยังไม่มาต้องตามหลายรอบ ปลาสดอร่อยมากน้ำจิ้มก็แซ่บดี ไม่เสียเวลารอคอย

ต้มยำกุ้ง (350):  อันนี้แพงไปเพราะกุ้งตัวเล็กและให้มาไม่กี่ตัว เทียบกับปริมาณน้ำต้มยำชามใหญ่

ร้านค่อนข้างเก่าแต่แอร์เย็นดี บริการเป็นกันเอง
ร้านอยู่ จุฬาซอย 11 ตรงข้ามร้านต้นกก